PATVIRTINTA

Lietuvos Respublikos aplinkos ministro

2016 m. gegužės 11 d. įsakymu Nr. D1-346

**2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 5 PRIORITETO „APLINKOSAUGA, GAMTOS IŠTEKLIŲ DARNUS NAUDOJIMAS IR PRISITAIKYMAS PRIE KLIMATO KAITOS**“ **05.1.1-APVA-V-004 PRIEMONĖS „APLINKOS MONITORINGO IR KONTROLĖS STIPRINIMAS“** **PROJEKTŲ FINANSAVIMO SĄLYGŲ APRAŠAS NR. 1**

**I SKYRIUS**

**BENDROSIOS NUOSTATOS**

1. 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.1.1-APVA-V-004 priemonės „Aplinkos monitoringo ir kontrolės stiprinimas“ projektų finansavimo sąlygų aprašas Nr. 1 (toliau – Aprašas) nustato reikalavimus, kuriais turi vadovautis pareiškėjai, rengdami ir teikdami paraiškas finansuoti iš Europos Sąjungos struktūrinių fondų lėšų bendrai finansuojamus projektus (toliau – paraiška) pagal 2014–2020 m. Europos Sąjungos fondų investicijų veiksmų programos, patvirtintos Europos Komisijos 2014 m. rugsėjo 8  d. sprendimu Nr. C(2014)6397 (toliau – Veiksmų programa), 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.1.1-APVA-V-004 priemonės „Aplinkos monitoringo ir kontrolės stiprinimas“ (toliau – Priemonė) finansuojamas veiklas, taip pat institucijos, atliekančios paraiškų vertinimą, atranką ir iš Europos Sąjungos struktūrinių fondų lėšų bendrai finansuojamų projektų (toliau – projektas) įgyvendinimo priežiūrą.

2. Šis Aprašas yra parengtas atsižvelgiant į:

2.1. 2014–2020 metų Europos Sąjungos fondų investicijų veiksmų programos prioriteto įgyvendinimo priemonių įgyvendinimo planą, patvirtintą Lietuvos Respublikos aplinkos ministro 2014 m. gruodžio 19 d. įsakymu Nr. D1-1050 „Dėl 2014–2020 metų Europos Sąjungos fondų investicijų veiksmų programos prioriteto įgyvendinimo priemonių įgyvendinimo plano ir nacionalinių stebėsenos rodiklių skaičiavimo aprašo patvirtinimo“ (toliau – Priemonių įgyvendinimo planas);

2.2. Projektų administravimo ir finansavimo taisykles, patvirtintas Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“ (toliau – Projektų taisyklės);

2.3. 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašą, patvirtintą Lietuvos Respublikos finansų ministro 2014 m. gruodžio 30 d. įsakymu Nr. 1K-499 „Dėl 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašo patvirtinimo“ (toliau – Veiksmų programos stebėsenos rodiklių skaičiavimo aprašas).

3. Šiame Apraše vartojamos sąvokos suprantamos taip, kaip jos apibrėžtos šio Aprašo 2 punkte nurodytuose teisės aktuose, Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų veiksmų programą, taisyklėse, patvirtintose Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą“, 2014–2020 metų Europos Sąjungos fondų investicijų veiksmų programos administravimo taisyklėse, patvirtintose Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“, Valstybinėje aplinkos monitoringo 2011–2017 metų programoje, patvirtintoje Lietuvos Respublikos Vyriausybės 2011 m. kovo 2 d. nutarimu Nr. 315 “Dėl Valstybinės aplinkos monitoringo 2011–2017 metų programos patvirtinimo”, Lietuvos Respublikos miškų įstatyme.

4. Priemonės įgyvendinimą administruoja ­­­­­­­­­­Lietuvos Respublikos aplinkos ministerija (toliau – Ministerija) ir Lietuvos Respublikos aplinkos ministerijos Aplinkos projektų valdymo agentūra (toliau – įgyvendinančioji institucija).

5. Pagal Priemonę teikiamo finansavimo forma – negrąžinamoji subsidija*.*

6. Projektų atranka pagal Priemonę bus atliekama valstybės projektų planavimo būdu.

7. Pagal šį Aprašą projektams įgyvendinti numatoma skirti iki 16 797 961 euro (*šešiolikos milijonų septynių šimtų devyniasdešimt septynių tūkstančių devynių šimtų šešiasdešimt vieno euro*) Europos Sąjungos (toliau – ES) struktūrinių fondų Sanglaudos fondo lėšų.

8. Priemonės tikslas – pagerinti hidrologinių, meteorologinių stebėjimų, prognozavimo, modeliavimo, hidrometeorologinių ir klimato paslaugų teikimo sistemą, oro kokybės stebėseną ir informacijos apie aplinką surinkimą, miškų būklės, naudojimo, atkūrimo, įveisimo ir apsaugos kontrolę.

9. Pagal šį Aprašą remiamos šios veiklos:

9.1. Nacionalinei oro teršalų ir šiltnamio efektą sukeliančių dujų (ŠESD) apskaitos sistemai tobulinti reikalingų dokumentų parengimas ir priemonių įsigijimas;

9.2. hidrologinių ir meteorologinių stebėjimų, prognozavimo, modeliavimo, hidrometeorologinių ir klimato paslaugų teikimo, informacijos koordinavimo ir informavimo pajėgumų stiprinimas;

9.3. aplinkosoro monitoringo ir ankstyvojo perspėjimo stočių tinklo ir laboratorijų atnaujinimas;

9.4. miškų būklės, naudojimo, atkūrimo, įveisimo ir apsaugos kontrolės techninių pajėgumų atnaujinimas ir tobulinimas.

10. Pagal šio Aprašo 9 punkte nurodytas remiamas veiklas valstybės projektų sąrašus numatoma sudaryti keliais etapais: I etapo – 2016 m. III ketvirtį, II etapo – 2017 m. I ketvirtį, III etapo – 2017 m. IV ketvirtį.

|  |
| --- |
|  |

**II SKYRIUS**

**REIKALAVIMAI PAREIŠKĖJAMS IR PARTNERIAMS**

11. Pagal šį Aprašą galimi pareiškėjai yra Aplinkos apsaugos agentūra, Lietuvos hidrometeorologijos tarnyba prie Aplinkos ministerijos, Valstybinė aplinkos apsaugos tarnyba, Valstybinė miškų tarnyba ir Ministerija. Partneriai negalimi.

12. Pareiškėju (projekto vykdytoju) gali būti tik juridiniai asmenys. Pareiškėju (projekto vykdytoju) negali būti juridinių asmenų filialai arba atstovybės.

13. Pareiškėjas (projekto vykdytojas) turi užtikrinti pakankamus administracinius gebėjimus vykdyti projektą:

13.1. projekto vadovas turi turėti ne žemesnį kaip aukštąjį koleginį išsilavinimą ir ne mažesnę nei 1 metų patirtį projektų valdymo srityje;

13.2. finansininkas turi turėti ne žemesnį kaip aukštąjį koleginį išsilavinimą ir ne mažesnę nei 1 metų patirtį buhalterinės apskaitos srityje;

13.3. už projekto veiklų vykdymo priežiūrą atsakingas asmuo:

13.3.1. įgyvendinant šio Aprašo 9.2 papunktyje nurodytos veiklos dalį – projektą, susijusį su modernizuota aplinkos informacine sistema, turi turėti ne žemesnį kaip aukštąjį koleginį išsilavinimą ir ne mažesnę nei 1 metų patirtį informacinių technologijų srityje;

13.3.2. įgyvendinant šio Aprašo 9.4 papunktyje nurodytą veiklą turi turėti ne žemesnį kaip aukštąjį koleginį išsilavinimą ir ne mažesnę nei 1 metų darbo patirtį organizuojant, įskaitant ir techninių specifikacijų parengimą, viešuosius pirkimus.

14. Pareiškėjas turi būti pajėgus tinkamai ir laiku įgyvendinti projektą ir atitikti jam keliamus reikalavimus, nurodytus šio Aprašo 1 priedo „Projekto tinkamumo finansuoti vertinimo lentelė“ 5 punkte.

**III SKYRIUS**

**PROJEKTAMS TAIKOMI REIKALAVIMAI**

15. Projektai turi atitikti Projektų taisyklių dešimtajame skirsnyje nustatytus bendruosius projektų reikalavimus.

16. Projektai turi atitikti specialiuosius projektų atrankos kriterijus, nurodytus šio Aprašo 2 priede „Specialieji projektų atrankos kriterijai“, kuriems pritarta 2014–2020 m. Europos Sąjungos fondų investicijų veiksmų programos stebėsenos komiteto 2015 m. rugpjūčio 27 d. nutarimu Nr. 44P-7.1 (9) (kartu su pakeitimu, kuriam pritarta 2016 m. balandžio 21 d. nutarimu Nr. 44P-14.1 (16) ir kurie skelbiami 2014–2020 Europos Sąjungos struktūrinių fondų svetainėje www.esinvesticijos.lt.

17. Pagal šį Aprašą nefinansuojami didelės apimties projektai.

18. Teikiamų pagal šį Aprašą projektų įgyvendinimo trukmė turi būti ne ilgesnė kaip 36 mėnesiai nuo projekto sutarties pasirašymo dienos.

19. Tam tikrais atvejais dėl objektyvių priežasčių, kurių projekto vykdytojas negalėjo numatyti paraiškos pateikimo ir vertinimo metu, projekto veiklų įgyvendinimo laikotarpis gali būti pratęstas Projektų taisyklių nustatyta tvarka, bet ne ilgiau nei iki 2023 m. rugpjūčio 31 d. ir nepažeidžiant Projektų taisyklių 213.1 ir 213.5 papunkčiuose nustatytų terminų.

20*.* Projekto veiklos turi būti vykdomos Lietuvos Respublikoje.

21. Projektu turi būti siekiama bent vieno iš išvardytų priemonės įgyvendinimo stebėsenos rodiklių:

21.1. produkto stebėsenos rodiklio „Įsigyti ir (ar) atnaujinti priemonių komplektai aplinkos monitoringui ir kontrolei vykdyti“, kodas P.N.010;

21.2. produkto stebėsenos rodiklio „Patobulinta nacionalinė oro teršalų ir ŠESD apskaitos sistema“, kodas P.N.011;

21.3. produkto stebėsenos rodiklio „Sukurtas klimato paslaugų ir informacijos koordinavimo portalas“, kodas P.N.012;

21.4. produkto stebėsenos rodiklio „Modernizuota aplinkos informacinė sistema“, kodas P.N.013;

21.5. produkto stebėsenos rodiklio „Įrengtos arba atnaujintos aplinkos oro monitoringo ir ankstyvojo perspėjimo, hidrologinių ir meteorologinių stebėjimų stotys“, kodas P.S.326.

22. Šio Aprašo 21.1, 21.2, 21.3 bei 21.4 papunkčiuose nurodytų priemonės įgyvendinimo stebėsenos rodikliai skaičiuojami Nacionalinių stebėsenos rodiklių skaičiavimo aprašo, patvirtinto Lietuvos Respublikos aplinkos ministro 2014 m. gruodžio 19 d. įsakymu Nr. D1-1050 „Dėl 2014–2020 metų Europos Sąjungos fondų investicijų veiksmų programos prioriteto įgyvendinimo priemonių įgyvendinimo plano ir nacionalinių stebėsenos rodiklių skaičiavimo aprašo patvirtinimo“ nustatyta tvarka. Šio Aprašo 21.5 papunktyje nurodytos priemonės įgyvendinimo stebėsenos rodiklis skaičiuojamas Veiksmų programos stebėsenos rodiklių skaičiavimo aprašo nustatyta tvarka.

23. Projekto parengtumui taikomi šie reikalavimai:

23.1. prieš teikiant paraišką šio Aprašo 9.1 ir 9.4 papunkčiuose nurodytoms veikloms pareiškėjas turi būti įvykdęs projekto viešųjų pirkimų procedūras (t. y. turi būti sudaryta pasiūlymų eilė ir pasibaigęs apskundimo terminas) ne mažiau nei 50 procentų projekte numatytų viešųjų pirkimų vertės ir pirkimo dokumentus pateikęs derinti įgyvendinančiajai institucijai iki paraiškos pateikimo arba kartu su paraiška;

23.2. prieš teikiant paraišką šio Aprašo 9.2 papunktyje nurodytai veiklai pareiškėjas turi būti įvykdęs projekto viešųjų pirkimų procedūras (t. y. turi būti sudaryta pasiūlymų eilė ir pasibaigęs apskundimo terminas) ne mažiau nei 20 procentų projekte numatytų viešųjų pirkimų vertės ir pirkimo dokumentus pateikęs derinti įgyvendinančiajai institucijai iki paraiškos pateikimo arba kartu su paraiška;

23.3. prieš teikiant paraišką šio Aprašo 9.3 papunktyje nurodytai veiklai pareiškėjas turi būti įvykdęs projekto viešųjų pirkimų procedūras (t. y. turi būti sudaryta pasiūlymų eilė ir pasibaigęs apskundimo terminas) ne mažiau nei 10 procentų projekte numatytų viešųjų pirkimų vertės ir pirkimo dokumentus pateikęs derinti įgyvendinančiajai institucijai iki paraiškos pateikimo arba kartu su paraiška.

24. Reikalavimai projekto viešiesiems pirkimams:

24.1. įgyvendinant projektą, ne mažiau kaip 20 procentų, skaičiuojant pagal vertę, visų projekto įgyvendinimo metu perkamų prekių ir paslaugų, atitinkančių produktus, įtrauktus į Produktų, kurių viešiesiems pirkimams taikytini aplinkos apsaugos kriterijai, sąrašus, patvirtintus Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašų, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“, turi būti perkamos vykdant žaliuosius pirkimus. Projekto pirkimų plano „Pastabos“ skiltyje nurodoma, kurie pirkimai planuojami vykdyti kaip žalieji pirkimai.

24.2. Rekomenduojama vykdant viešuosius pirkimus viešųjų pirkimų dokumentus pildyti pagal formas, paskelbtas interneto svetainėje www.apva.lt.

25. Negali būti numatyti apribojimai, kurie turėtų neigiamą poveikį lyčių lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui.

26. Viešinant projekto veiklas vadovaujamasi nediskriminuojančio viešinimo principais, t. y. viešinimo veiklos neturi diegti ir skleisti lyčių ar amžiaus grupių stereotipų, turi užtikrinti, kad jis būtų prieinamas įvairioms grupėms.

27. Neturi būti numatyti projekto veiksmai, kurie turėtų neigiamą poveikį darnaus vystymosi principo įgyvendinimui.

28. Pagal šį Aprašą valstybės pagalba, kaip ji apibrėžta Sutarties dėl Europos Sąjungos veikimo (OL 2010 C 83, p. 47) 107 straipsnyje, ir *de minimis* pagalba, kuri atitinka 2013 m. gruodžio 18 d. Komisijos reglamento (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai (OL 2013 L 352, p. 1) nuostatas, neteikiama.

**IV SKYRIUS**

**TINKAMŲ FINANSUOTI PROJEKTO IŠLAIDŲ IR FINANSAVIMO REIKALAVIMAI**

29. Projekto išlaidos turi atitikti Projektų taisyklių VI skyriuje ir Rekomendacijose dėl projektų išlaidų atitikties Europos Sąjungos struktūrinių fondų reikalavimams, patvirtintoms Žmogiškųjų išteklių plėtros veiksmų programos, Ekonomikos augimo veiksmų programos, Sanglaudos skatinimo veiksmų programos ir 2014–2020 metų Europos Sąjungos fondų investicijų veiksmų programos valdymo komitetų 2014 m. liepos 4 d. protokolu Nr. 34 (su vėlesniais pakeitimais) ir paskelbtoms ES struktūrinių fondų svetainėje www.esinvesticijos.lt, nurodytus projekto išlaidoms taikomus reikalavimus.

30. Didžiausia galima projekto finansuojamoji dalis sudaro 100 proc. visų tinkamų finansuoti projekto išlaidų.

31. Projekto tinkamų finansuoti išlaidų dalis, kurios nepadengia projektui skiriamo finansavimo lėšos, turi būti finansuojama iš projekto vykdytojo lėšų.

32. Pagal šį Aprašą tinkamų arba netinkamų finansuoti išlaidų kategorijos yra šios:

|  |  |  |
| --- | --- | --- |
| **Išlaidų kategorijos Nr.** | **Išlaidų kategorijos pavadinimas** | **Reikalavimai ir paaiškinimai** |
|  | **Žemė** | Netinkama finansuoti. |
|  | **Nekilnojamasis turtas** | Netinkama finansuoti. |
|  | **Statyba, rekonstravimas, remontas ir kiti darbai** | Tinkama finansuoti:   * 1. statinių statybos, rekonstravimo, remonto, modernizavimo, sklypo paruošimo, griovimo;   2. projektavimo, kadastrinių ir geodezinių matavimų, statinių statybos techninės priežiūros ir statinio projekto vykdymo priežiūros, ekspertizių paslaugos, tiesiogiai susijusios su projekto veiklomis;   3. statinio statybos leidimo dokumentai, sukurto turto draudimo išlaidos, pastato (statinio) inventorizacijos ir teisinės registracijos išlaidos. |
|  | **Įranga, įrenginiai ir kitas turtas:** | Tinkama finansuoti:   * 1. baldų (ne administracinėms reikmėms), kompiuterinės technikos, programinės įrangos , kitos įrangos, įrenginių ir kito ilgalaikio turto įsigijimo išlaidos, jų transportavimo, projektavimo, sumontavimo, vietos (aikštelės) paruošimo, instaliavimo, paruošimo naudoti, išbandymo, apmokymo naudotis, saugos instruktažo, techninės priežiūros išlaidos, programinės įrangos kūrimo, informacinių sistemų kūrimo ir (ar) modernizavimo išlaidos (įskaitant informacinių sistemų projektavimo, techninės priežiūros ir kitas susijusias išlaidas);   2. transporto priemonių su specialia įranga pirkimo išlaidos;   3. patentų, su autorių ir gretutinėmis teisėmis susijusios išlaidos, licencijų įsigijimo išlaidos;   4. turto draudimo išlaidos projekto įgyvendinimo laikotarpiu. |
|  | **Projekto vykdymas:** | Tinkama finansuoti:   * 1. investicijų projekto rengimo išlaidos;   2. dokumentų, reikalingų projektiniam pasiūlymui ir paraiškai, parengimas;   3. galimybių studijos, tyrimų, studijų, metodikų rengimo, leidybos išlaidos;   Netinkama finansuoti:   * 1. projektinio pasiūlymo ir paraiškos pildymo išlaidos. |
|  | **Informavimas apie projektą** | Tinkamos finansuoti tik privalomos informavimo apie projektą priemonės pagal Projektų taisyklių trisdešimt septintąjį skirsnį. |
|  | **Netiesioginės išlaidos ir kitos išlaidos pagal fiksuotąją projekto išlaidų normą:** | Tinkama finansuoti - projekto administravimo išlaidos apmokamos vadovaujantis Projektų taisyklių 10 priedo nuostatomis. Jeigu visos administravimo paslaugos perkamos iš tiekėjo, išlaidos turi būti pagrįstos išlaidų pagrindimo ir jų apmokėjimo įrodymo dokumentais ir neviršyti fiksuotos normos dydžių, nurodytų Projektų taisyklių 10 priede. |

**V SKYRIUS**

**PARAIŠKŲ RENGIMAS, PAREIŠKĖJŲ INFORMAVIMAS, KONSULTAVIMAS, PARAIŠKŲ TEIKIMAS IR VERTINIMAS**

33.Galimi pareiškėjai per 4 mėnesius nuo kvietimo teikti projektinius pasiūlymus gavimo turi Ministerijai pateikti projektinį pasiūlymą dėl valstybės projekto įgyvendinimo pagal formą, nustatytą Valstybės projektų atrankos tvarkos apraše, patvirtintame Lietuvos Respublikos aplinkos ministro 2015 m. balandžio 3 d. įsakymu Nr. D1-276 „Dėl Valstybės projektų atrankos tvarkos aprašo patvirtinimo“. Projektinį pasiūlymą galimi pareiškėjai taip pat turi pateikti elektronine forma, kurioje esančią informaciją būtų galima redaguoti ir kopijuoti.

34. Pareiškėjai, ketinantys įgyvendinti projektą, kartu su projektiniu pasiūlymu turi pateikti:

34.1. investicijų projektą visam projektui, parengtą pagal Investicijų projektų, kuriems siekiama gauti finansavimą iš Europos Sąjungos struktūrinės paramos ir / ar valstybės biudžeto lėšų, rengimo metodiką, paskelbtą ES struktūrinių fondų svetainėje www.esinvesticijos.lt, kai atitinka sąlygas, nurodytas Projektų taisyklių 671 punkte, t.y., kai rengiamas projektas, kuriuo siekiama investuoti į turtą arba infrastruktūrą, ir projektui įgyvendinti suplanuotų investicijų į nurodytus investavimo objektus išlaidų suma, išskyrus (atėmus) joms tenkantį pirkimo ir (arba) importo pridėtinės vertės mokestį (toliau – PVM) ir išlaidas, kurios apmokamos supaprastintai pagal iš anksto nustatytus dydžius (fiksuotuosius įkainius, fiksuotąsias sumas arba fiksuotąsias normas), viršija 300 000 (tris šimtus tūkstančių) eurų;

34.2. atsižvelgiant į projekto investavimo objekto tipą, jei įgyvendinant šio Aprašo 9.2, 9.3 ir 9.4 papunkčiuose nurodytas veiklas bei siekiant šio Aprašo 21.1, 21.3, 21.4, 21.5 papunkčiuose nurodytų priemonės įgyvendinimo stebėsenos rodiklių,siekiama investuoti į turtą arba infrastruktūrą, ir projektui įgyvendinti suplanuotų investicijų į nurodytus investavimo objektus išlaidų suma, išskyrus (atėmus) joms tenkantį pirkimo ir (arba) importo pridėtinės vertės mokestį (toliau – PVM) ir išlaidas, kurios apmokamos supaprastintai pagal iš anksto nustatytus dydžius (fiksuotuosius įkainius, fiksuotąsias sumas arba fiksuotąsias normas), viršija 300 000 (tris šimtus tūkstančių) eurų, išnagrinėtas ir palygintas projekto įgyvendinimo alternatyvas, nurodytas Optimalios projekto įgyvendinimo alternatyvos pasirinkimo kokybės vertinimo metodikos, patvirtintos 2014–2020 metų Europos Sąjungos struktūrinių fondų investicijų veiksmų programos valdymo komiteto 2014 m. spalio 13 d. posėdžio protokolo Nr. 35 sprendimu (toliau – Kokybės metodika), 24-36 punktuose. Kokybės metodika skelbiama Europos Sąjungos struktūrinių fondų svetainėje [www.esinvesticijos.lt](http://www.esinvesticijos.lt). Papildomos alternatyvos nagrinėjamos pareiškėjo iniciatyva. Alternatyvos, kurioms taikomi teisiniai, ekonominiai, socialiniai apribojimai, nenagrinėjamos. Priklausomai nuo veiklų pobūdžio, pateikiami į elektroninę laikmeną įrašyti šie priedai:

34.2.1. sąnaudų ir naudos analizės rezultatų lentelę Excel formatu, parengtą pagal Kokybės metodikos 4 priede „Sąnaudų ir naudos analizės rezultatų skaičiuoklė“ nustatytą formą, jei projektas priskirtas Kokybės metodikos 15.3. papunktyje nustatytam viešojo juridinio asmens nematerialiojo turto investavimo objekto tipui;

34.2.2. sąnaudų efektyvumo analizės rezultatų lentelė Excel formatu, parengta pagal Kokybės metodikos 5 priede „Sąnaudų efektyvumo analizės rezultatų skaičiuoklė“ nustatytą formą, jei projektas priskirtas Kokybės metodikos 19.1 papunktyje nustatytam įrenginių investavimo objekto tipui arba Kokybės metodikos 19.2 papunktyje nustatytam transporto priemonių investavimo objekto tipui;

34.3. jei neatliekama alternatyvų analizė, aiškinamąjį raštą planuojamam įsigyti materialiam turtui, kuriame nurodoma:

34.3.1. kokioms funkcijoms vykdyti planuojamas įsigyti turtas (vadovaujantis pareiškėjo nuostatais ar kitais įstaigos dokumentais, kuriuose apibrėžtos funkcijos, įsipareigojimai);

34.3.2. informacija, kaip iki projektinio pasiūlymo buvo užtikrintas funkcijų, kurių vykdymui planuojamas įsigyti turtas, vykdymas;

34.3.3. planuojamo įsigyti turto kiekio pagrindimas, pagrįstas skaičiavimais;

34.3.4. trumpas planuojamo įsigyti turto aprašymas, kuris atspindėtų pagrindines ir svarbiausias charakteristikas, minimalius reikalavimus tinkamo funkcionavimo užtikrinimui ir/arba techninę specifikaciją;

34.4. numatomų viešųjų pirkimų apklausų rezultatus.

35.Ministerija, įvertinusi projektinius pasiūlymus, priima sprendimą dėl valstybės projektų sąrašo sudarymo, į kurį įtraukiami projektai, atitinkantys Projektų taisyklių 37 punkte nustatytus reikalavimus. Pareiškėjai, kurių projektai įtraukti į valstybės projektų sąrašą, įgyja teisę teikti paraišką finansuoti projektą.

36. Pareiškėjas per 14 dienų nuo siūlymo teikti paraišką gavimo dienos įgyvendinančiajai institucijai raštu pateikia informaciją apie planuojamus, vykdomus ir įvykdytus viešuosius pirkimus užpildydamas viešųjų pirkimų planą, kurio forma skelbiama įgyvendinančiosios institucijos svetainėje www.apva.lt.

37. Siekdamas gauti finansavimą pareiškėjas turi užpildyti paraišką, kurios iš dalies užpildyta forma PDF formatu skelbiama Europos Sąjungos struktūrinių fondų svetainėje [www.esinvesticijos.lt](http://www.esinvesticijos.lt) skiltyje „Finansavimas / Planuojami valstybės (regionų) projektai“ prie konkretaus planuojamo projekto „Susijusių dokumentų“.

38. Pareiškėjas pildo paraišką ir teikia ją per Iš Europos Sąjungos struktūrinių fondų lėšų bendrai finansuojamų projektų duomenų mainų svetainę (toliau – DMS) / raštu (kartu pateikdamas į elektroninę laikmeną įrašytą paraišką) įgyvendinančiajai institucijai Projektų taisyklių dvyliktajame skirsnyje nustatyta tvarka. Pareiškėjas prie DMS jungiasi naudodamasis Valstybės informacinių išteklių sąveikumo platforma ir užsiregistravęs tampa DMS naudotoju.

39. Jei laikinai nėra užtikrintos DMS funkcinės galimybės ir dėl to pareiškėjai negali pateikti paraiškos ar jos priedo (-ų) paskutinę paraiškų pateikimo termino dieną, įgyvendinančioji institucija paraiškų pateikimo terminą pratęsia 7 dienas ir (arba) sudaro galimybę paraiškas ar jų priedus pateikti kitu būdu bei apie tai paskelbia Projektų taisyklių 82 punkte nustatyta tvarka.

40. Kartu su paraiška pareiškėjas turi pateikti šiuos priedus:

40.1. pirkimo ir (arba) importo pridėtinės vertės mokesčio tinkamumo finansuoti Europos Sąjungos fondų ir (arba) Lietuvos Respublikos valstybės biudžeto lėšomis klausimyną;

40.2. pareiškėjo įsipareigojimą (juridinio asmens valdymo organo, turinčio kompetenciją priimti atitinkamą sprendimą) padengti tinkamas ir netinkamas finansuoti, tačiau šiam projektui įgyvendinti būtinas išlaidas, ir tinkamas išlaidas, kurių nepadengia projekto finansavimas;

40.3. įvykdytų viešųjų pirkimų procedūrų dokumentus Projektų viešųjų pirkimų patikros tvarkos aprašo pareiškėjams ir projektų vykdytojams, patvirtinto Lietuvos Respublikos aplinkos ministerijos Aplinkos projektų valdymo agentūros direktoriaus 2014 m. lapkričio 27 d. įsakymu Nr. T1-190 „Dėl Procedūrų vadovo patvirtinimo“ nustatyta tvarka, skelbiamo įgyvendinančiosios institucijos svetainėje www.apva.lt;

40.4. pareiškėjo gebėjimus administruoti projektą įrodančius dokumentus (projekto vadovo, už projekto veiklų vykdymo priežiūrą atsakingo asmens ir finansininko gyvenimo aprašymus, šio Aprašo 13 punkte nurodytą patirtį pagrindžiančius dokumentus: įgyvendintų projektų sąrašą, organizuotų viešųjų pirkimų sąrašą) jeigu projektą administruos pareiškėjas. Tuo atveju, jeigu perkamos projekto administravimo paslaugos, paslaugų teikėjas pateikia šiuos reikalavimus pagrindžiančius dokumentus;

40.5. įgaliojimo kopiją, jeigu paraišką pasirašė pareiškėjo įgaliotas asmuo;

40.6. dokumentus, pagrindžiančius planuojamas projekto išlaidas ir jų skaičiavimus, nurodytus paraiškos formos 7 punkte (kainų apklausos pažymos, komerciniai pasiūlymai, darbų sąmatiniai skaičiavimai, darbo užmokesčio apskaičiavimo pagrindimas, perkamų darbų, paslaugų ar prekių specifikacijos ir pan.).

40.7. įstaigos vadovo pasirašytą dokumentą, kuriame būtų išvardinta detali komplektų sudėtis (taikoma, jeigu projektu siekiama šio Aprašo 21.1 ir 21.5 papunkčiuose išvardintų priemonės įgyvendinimo stebėsenos rodiklių).

40.8. įsipareigojimą po projekto finansavimo pabaigos užtikrinti veiklos, kuriai buvo suteikta parama, tęstinumą, t. y. projektų vykdytojai penkerius metus nuo projekto finansavimo pabaigos:

40.8.1. turi užtikrinti veiklos, kuriai ES lėšomis buvo įsigytas ilgalaikis materialus turtas, vykdymą;

40.8.2. turi užtikrinti, kad ES lėšomis įsigytą ilgalaikį materialųjį turtą praradus ar sugadinus jis būtų visiškai atsatytas;

40.8.3. negali pakeisti turto nuosavybės teisių;

40.8.4. negali iš esmės pakeisti veiklos, kuriai buvo skirtos ES fondų lėšos, pobūdžio, tikslų arba įgyvendinimo sąlygų, jeigu tai pakenktų projekto tikslams.

41. Šio Aprašo 40 punkte nurodyti priedai turi būti teikiami per DMS arba raštu, jei nėra įdiegtos DMS funkcinės galimybės*.* Jei priedai teikiami ne kartu su paraiška, jie turi būti pateikti iki paraiškai teikti nustatyto termino paskutinės dienos. Paraiškos pateikimo data ir laikas nustatomi pagal paskutinio pateikto priedo pateikimo datą ir laiką.

42. Paraiška turi būti pateikta ne vėliau kaip per 6 mėnesius nuo siūlymo teikti paraišką gavimo dienos. Paraiškų pateikimo paskutinė diena nustatoma valstybės projektų sąraše. Pareiškėjui praleidus valstybės projektų sąraše nustatytą paraiškos pateikimo terminą, sprendimą dėl paraiškos priėmimo, atsižvelgdama į termino praleidimo priežastis, priima įgyvendinančioji institucija, suderinusi su ministerija. Sprendimą Įgyvendinančioji institucija priima ne vėliau kaip per 14 dienų nuo paraiškos gavimo datos.

43. Pareiškėjai informuojami ir konsultuojami Projektų taisyklių 5 skirsnyje nustatyta tvarka. Informacija apie konkrečius įgyvendinančiosios institucijos konsultuojančius asmenis ir jų kontaktus nurodoma įgyvendinančiosios institucijos siunčiamame pasiūlyme teikti paraiškas pagal valstybės projektų sąrašą*.*

44. Įgyvendinančioji institucija atlieka projekto tinkamumo finansuoti vertinimą Projektų taisyklių keturioliktajame ir penkioliktajame skirsniuose nustatyta tvarka, pildydama šio Aprašo 1 priedo „Tinkamumo finansuoti vertinimo lentelę“.

45. Paraiškos vertinimo metu įgyvendinančioji institucija gali paprašyti pareiškėjo pateikti trūkstamą informaciją ir (arba) dokumentus. Pareiškėjas privalo pateikti šią informaciją ir (arba) dokumentus per įgyvendinančiosios institucijos nustatytą terminą.

46. Paraiškos vertinamos ne ilgiau kaip 60 dienų nuo valstybės projekto paraiškos gavimo dienos*.*

47. Nepavykus paraiškų įvertinti per nustatytą terminą (kai paraiškų vertinimo metu reikia kreiptis į kitas institucijas, atliekama patikra projekto įgyvendinimo ir (ar) administravimo vietoje, vertinimo terminas gali būti pratęstas įgyvendinančiosios institucijos sprendimu, suderinus su Ministerija. Apie naują paraiškų vertinimo terminą įgyvendinančioji institucija informuoja pareiškėjus per DMS arba raštu, jei nėra įdiegtos DMS funkcinės galimybės*.*

48. Paraiška atmetama Projektų taisyklių keturioliktajame ir penkioliktajame skirsniuose nustatyta tvarka. Apie paraiškos atmetimą pareiškėjas informuojamas per DMS arba raštu, jei nėra įdiegtos DMS funkcinės galimybės per 3 darbo dienas nuo sprendimo dėl paraiškos atmetimo priėmimo dienos.

49. Pareiškėjas sprendimą dėl paraiškos atmetimo gali apskųsti Projektų taisyklių keturiasdešimt trečiajame skirsnyje nustatyta tvarka ne vėliau kaip per 14 dienų nuo tos dienos, kurią pareiškėjas sužinojo ar turėjo sužinoti apie skundžiamus įgyvendinančiosios institucijos veiksmus ar neveikimą.

50. Sprendimą dėl projekto finansavimo arba nefinansavimo priima Ministerija Projektų taisyklių 17 skirsnyje nustatyta tvarka.

51. Ministerijai priėmus sprendimą finansuoti projektą, įgyvendinančioji institucija per 3 darbo dienas nuo šio sprendimo gavimo dienos per DMS arba raštu, jei nėra įdiegtos DMS funkcinės galimybės, pateikia šį sprendimą pareiškėjams.

52. Pagal šį Aprašą finansuojamiems projektams įgyvendinti sudaromos dvišalės sutartys.

53. Ministerijai priėmus sprendimą dėl projekto finansavimo, įgyvendinančioji institucija Projektų taisyklių aštuonioliktajame skirsnyje nustatyta tvarka pagal Projektų taisyklių 4 priede nustatytą formą parengia ir pateikia pareiškėjui projekto sutarties projektą ir nurodo pasiūlymo pasirašyti projekto sutartį galiojimo terminą. Pareiškėjui per įgyvendinančiosios institucijos nustatytą pasiūlymo galiojimo terminą nepasirašius projekto sutarties, pasiūlymas pasirašyti projekto sutartį netenka galios. Pareiškėjas turi teisę kreiptis į įgyvendinančiąją instituciją su prašymu dėl objektyvių priežasčių, nepriklausančių nuo pareiškėjo, pakeisti projekto sutarties pasirašymo terminą. Įgyvendinančioji institucija, įvertinusi prašymo priežastis, ir jei šis prašymas neprieštarauja Aprašui, turi teisę pakeisti projekto sutarties pasirašymo terminą ir apie savo sprendimą privalo informuoti pareiškėją ne vėliau kaip per 7 dienas nuo prašymo gavimo dienos per DMS arba raštu (jei nėra įdiegtos DMS funkcinės galimybės).

54. Projekto sutarties originalas gali būti rengiamas ir teikiamas:

54.1. kaip pasirašytas popierinis dokumentas;

54.2. arba kaip elektroninis dokumentas, pasirašytas elektroniniu parašu, priklausomai nuo to, kokią šio dokumento formą pasirenka projekto vykdytojas.

**VI SKYRIUS**

**PROJEKTŲ ĮGYVENDINIMO REIKALAVIMAI**

55. Projektas įgyvendinamas pagal projekto sutartyje, šiame Apraše ir Projektų taisyklėse nustatytus reikalavimus.

56. Projekto vykdytojas turi apdrausti projekto įgyvendinimui skirtą ilgalaikįmaterialųjį turtą, kuris įsigytas ar sukurtas iš projektui skirto finansavimo lėšų, maksimaliu turto atkuriamosios vertės draudimu nuo visų galimų rizikos atvejų. Turtas turi būti apdraustas Projekto įgyvendinimo laikotarpiui nuo tada, kai yra sukuriamas ar įsigyjamas. Draudiminio įvykio atveju Projekto vykdytojas turi atkurti prarastą turtą.

57. Projekto vykdytojas privalo teikti dokumentus, reikalingus viešųjų pirkimų priežiūrai atlikti, ir derinti juos atsižvelgiant į Projektų viešųjų pirkimų patikros tvarkos aprašą pareiškėjams ir projektų vykdytojams, patvirtintą Lietuvos Respublikos aplinkos ministerijos Aplinkos projektų valdymo agentūros direktoriaus 2014 m. lapkričio 27 d. įsakymu Nr. T1-190 „Dėl Procedūrų vadovo patvirtinimo“, skelbiamą įgyvendinančios institucijos svetainėje www.apva.lt.

58. Projekto vykdytojas, rengdamas išlaidų pagrindimo dokumentus, teikiamus su mokėjimo prašymais, turi atsižvelgti į Mokėjimo prašymų teikimo aprašą, patvirtintą Lietuvos Respublikos aplinkos ministerijos Aplinkos projektų valdymo agentūros direktoriaus 2014 m. lapkričio 27 d. įsakymu Nr. T1-190 „Dėl Procedūrų vadovo patvirtinimo“, skelbiamą įgyvendinančios institucijos svetainėje www.apva.lt. Visos projekto išlaidos turi būti patvirtintos apskaitos dokumentais ir turi būti užtikrinamas šių dokumentų atsekamumas.

**VII SKYRIUS**

**APRAŠO KEITIMO TVARKA**

59. Šio Aprašo keitimo tvarka nustatyta Projektų taisyklių 11 skirsnyje.

60. Jei šis Aprašas keičiamas jau atrinkus projektus, šie pakeitimai, nepažeidžiant lygiateisiškumo principo, taikomi ir įgyvendinamiems projektams Projektų taisyklių 91 punkte nustatytais atvejais.

\_\_\_\_\_\_\_\_\_\_\_\_\_\_\_\_